ELŐADÁSA A BARLANGKUTATÓ BIZOTTSÁG ÜLÉSÉN, 111 
Én ezen a gyűlésen komolyan kimondom, hogy irtóztató rossz 
hirünk van a külföldön, Érezzük mindnyájan és mindenben. Igaz, hogy 
ez ősi átok; mert őseink úgy nyomultak be egykoron a földrészbe, mint 
az idegen szálka a húsba — az a hús nem nyugszik — — — ma sem! 
De hiszén végeznem is kell! 
Én már megöregedtem s így nem igérhetem meg, hogy a barlang- 
kutató bizottságban munkásságot fogok kifejteni. Vissza kell vonulnom, 
hogy más téren bevégezzem azt, ami szoros kötelességem. A palaeolith- 
kutatás teréről könnyű szívvel indulhatok, mert: xadveniunt Juveness 
tehát xveteres emigrate Coloniv. Az ifjú, erőteljes nemzedék lépjen a 
rogyó vének helyére s a palaeolith kutatásánál használják fel Miskolcz 
és a borsódi Bükk-hegység tanúságait! Ne szorítkozzanak a pontra, 
hanem vegyék elő a környezetet, a viszonyokat is. Ne turkáljanak, ne 
piszkáljanak módszer és rendszer nélküi, hanem alkalmazzák azt, amit 
Kapió OTTOKÁR a Szeletában kimívelt és alkalmazott: négyszögekre osz- 
tottan rétegről-rétegre kell haladni, hogy minden tárgy fekvése rög- 
zíthető legyen. Mert különben a csak kifosztott barlang oecologiai 
tanuságai elnémulnak. A kutatás végcélja nem az egyoldalú, mesterséges 
és mesterkélt alakrendszerek alkotása, hanem az ősember fejlődésének és 
összes életviszonyainak megállapítása a természet alakulatainak meneté- 
ben. A kutató vessen számot az ősember összes szükségleteinek lénye- 
gével és vegye számba azt is, amit ezek mondanak neki. 
Ime az utolsó példa: A Szinvapatak hámori remek sziklaszurdo- 
kának egyik oldalán sziklaodú van, mely erkélyszerűen uralkodik a 
szurdok szorulatán. Arra kértem dr. Kapióot, kutatna abban az odú- 
ban, mert ott palaeolithnek kell lenni. A próbakutatás megtörtént és 
a palaeolith nyilkövek előkerültek, mire dr. Kapió azt mondja, hogy 
sejtelmem nem csalt. 
De engem nem sejtelem, hanem a logikai gondolkozás vezetett, 
mely így alakult: az ősember ilyen helyen első sorban vadász volt s 
mint ilyen szükségképpen elállotta a vad váltóit. Az a sziklaodú pedig 
pontosan ott áll a vadváltón; hozzá a hely olyan, hogy a szurdok szo- 
rosságánál fogva az ősember nyila, sőt kelevéze is elérhette a sik felé 
váltó vadat: ezért választotta az odút és azért kellett ott tárgyi nyomnak 
is lenni. — — — — 
Végezetül csak kéréseim vannak. Kérem a tisztelt elnök urat, adja 
át a bizottság egyetemének megválasztatásomért hálás köszönetemet és 
fogadja tőlem ugyanezt a tisztelt elnök úr maga is ! 
Induljanak a fiatalok és ha valaki: én kivánok nekik teljes sikert. 
S a midőn a sikerért küzdenek, gondoljanak a magyar tudományosság s 
benne édes magyar hazánk kulturális érdekére — jövendőjére, mert mind- 
nyájunknak, akik magyarok vagyunk, első sorban ezt kell szolgálnunk. 
